**Tárgy:** **Társadalmi megbízatású alpolgármesteri tisztség betöltési módjának megváltoztatásához szükséges döntések meghozatala**

**E L Ő T E R J E S Z T É S**

**Csemő Község Képviselő-testületének**

**2023. november 21-én tartandó ülésére**

Tisztelt Képviselő-testület!

Bögös István alpolgármester 2023. október 26-án kérte tisztsége betöltésének módját főállásúra változtatni 2023. december 01-jétől, mert a polgármester november 30. napi hatállyal történt lemondása miatt a polgármesteri teendőket is el kell látnia a következő évi önkormányzati választásig.

A Magyarország helyi önkormányzatairól szóló 2011. évi LXXXIX. törvény (a továbbiakban: Mötv.) 64. §. (2) bekezdése alapján a polgármesteri tisztség betöltésének módját a Képviselő-testület a megbízatás időtartamán belül egy esetben a polgármester egyetértésével, a szervezeti és működési szabályzat egyidejű módosításával megváltoztathatja.

Tekintettel arra, hogy a Mötv. 79. §. (2) bekezdése értelmében a polgármester jogállására vonatkozó szabályokat az alpolgármesterre is megfelelően alkalmazni kell, egy a fentiek az alpolgármesterre is irányadóak.

Amennyiben a szervezeti és működési szabályzat módosítása az Alpolgármester Úr kérésének megfelelően megtörténik, úgy a főállású alpolgármester illetményét és költségtérítését is meg kell állapítani a Mötv. alábbi rendelkezéseinek figyelembe vételével:

„71. §.(1) A főpolgármester megbízatásának időtartamára havonta illetményre jogosult, amelynek összege 1.500.000.-Ft. A főpolgármester havonta az illetményének 15%-ában meghatározott költségtérítésre, valamint a minisztert jogszabály alapján megillető egyéb juttatásokra jogosult.

(2) A megyei jogú város polgármestere, a fővárosi kerületi önkormányzat polgármestere megbízatásának időtartamára havonta illetményre jogosult, amelynek összege 1.300.000.- Ft.

(3) A vármegyei önkormányzat közgyűlésének elnöke megbízatásának időtartamára havonta illetményre jogosult, amelynek összege megegyezik a (2) bekezdésben meghatározott illetmény 90%-ának összegével.

(4) A polgármester illetménye az (2) bekezdésben meghatározott összeg

a) 40%-a az 500 fő és az alatti lakosságszámú település polgármestere esetében;

b) 50%-a az 501 – 1500 fő lakosságszámú település polgármestere esetében;

c) 55%-a az 1501 – 2000 fő lakosságszámú település polgármestere esetében;

**d)** **60%-a a 2001 – 5000 fő lakosságszámú település polgármestere esetében.”**

A fentiek alapján a polgármester illetménye 780.000.- Ft/hó.

„80. §. (1) A főpolgármester-helyettes, a főállású alpolgármester, a vármegyei közgyűlés alelnöke illetményének összegét a főpolgármester, a polgármester, a vármegyei közgyűlés elnöke illetménye 70-90%-a közötti összegben a képviselő-testület állapítja meg.

(….)

(3) A főpolgármester-helyettes, a főállású alpolgármester, a társadalmi megbízatású alpolgármester, a vármegyei közgyűlés alelnöke havonta az illetményének, tiszteletdíjának15%-ában meghatározott összegű költségtérítésre jogosult.”

A fentiek alapján a főállású alpolgármester tiszteletdíját 546.000.- Ft és 702.000.- Ft közötti összegben, költségtérítését 81.900.- Ft és 105.300.- Ft közötti összegben állapíthatja meg a testület.

Határozati javaslat:

**…../2023. (………..) határozat**

Csemő Község Önkormányzatának Képviselő-testülete

2023. december 01. napjától Bögös István alpolgármester

illetményét 702.000.- Ft/hó,

költségtérítését 105.300.- Ft/hó összegben határozza meg.

A Képviselő-testület felkéri a jegyzőt, hogy a foglalkoztatási

iratokat készítse el.

Határidő: azonnal.

Felelős: jegyző.

Csemő, 2023. november 14.

Dr. Kovács Tímea

jegyző